Cesionarea părților sociale din SRL-uri pentru a scăpa de plata datoriilor devine ilegală. Ministrul Finanțelor vrea să evite situația „în care statul nu mai recuperează nimic”
Cesionarea părților sociale ale unui SRL cu datorii la buget va deveni faptă penală în cazul în care vânzarea este făcută pentru a scăpa de plata datoriilor la stat. Noua prevedere face parte din pachetul al doilea de măsuri fiscale propus de Guvern, a anunțat miercuri, 13 august, ministrul Finanțelor Publice, Alexandru Nazare.